An saiyang mga magurang iyo sinda Leopoldo Verdadero asin Lucia Gavino na pareho mga taga-Milaor. Napangagom niya si Consuelo Antonio. An saindang pagsasaro nagbunga nin tolong aki: Don Vito, Ernesto, Jr. asin si Maria Niña. Nagkua si Verdadero kan elementarya niya sa Milaor Central Elementary School (valedictorian), dangan an sekundarya sa Ateneo de Naga (1966). Pag'abot sa kolehiyo, nagduwang taon siya sa UP Los Banos asin nagtapos sa University of Nueva Caceres na kinua an kursong Batsilyer en Artes, major sa Ingles. Igdi sa UNC, siya nagin editor-in-chief kan magasin literaryo "The Grassroots" (1969-70).